**תקנון רישום לחוגי החברה**

1. שנת הפעילות תשע"ז תחל ביום חמישי, כ"ח אב תשע"ו, 1/9/16 ותסתיים ביום חמישי, ה' תמוז תשע"ז, 29/6/17.
2. פתיחת כל חוג מותנית במספר הנרשמים.
3. משתתף בחוג יחשב כרשום, רק לאחר שסיים את תהליך ההרשמה, כולל תשלום.
4. מחיר החוג נקבע בחישוב שנתי, אלא אם נאמר אחרת ולוקח בחשבון חופשות וחגים (ראה לוח חופשות).
5. החיוב בגין ציוד נילווה (תלבושות וחומרים) אינו כלול במחיר החוג ומחושב בנפרד.
6. במהלך שנת הפעילות עשויים לחול שינויים בימי/זמני הפעילות מסיבות שאינן תלויות בחברת כיוונים. הודעה על כך תימסר במסגרת החוג ו/או באמצעות מסרון ו/או באמצעות אתר האינטרנט של החברה ו/או באמצעות פייסבוק כיוונים.
7. במקרה של ביטול מפגש על ידי המדריך עקב מחלה/מילואים/חופשה בלתי צפויה מראש, יתואם שיעור השלמה במהלך שנת הפעילות.
8. על ההורים חלה החובה ללוות את ילדיהם עד למקום בו מתקיים החוג (כיתה, אולם, מגרש וכו') ולוודא כי המדריך מודע להגעתו של הילד.
9. איסוף הילדים בסיום הפעילות הינו באחריות ההורים, בלבד. איסוף באמצעות נציג אחר, מחייב הודעה **מראש** למדריך החוג.
10. הוצאת ילד במהלך הפעילות תיעשה רק במקרים חריגים ולאחר שהודעה על כך נמסרה **מראש** למדריך החוג.
11. נוכחות הורים נדרשת במהלך החוג כולו. יובהר, כי שהייתם של ההורים לא תהיה בחלל בו מתקיים החוג. ילד המבקש לצאת לשירותים במהלך החוג, ילווה לשם על ידי הוריו (על המדריך חל איסור לעזוב את הקבוצה, למעט מקרים חריגים, המאושרים על ידי הנהלת החברה).

**רישום ותשלום:**

1. הרישום לחוגים ייעשה על ידי מבוגר בלבד, בהצגת תעודת זהות, בה מופיע שמו של הנרשם לחוג/קורס.
2. חתימה על טופס רישום חוגים, כולל הצהרת בריאות/הסכמה על תקנון מקוון – חובה!
3. ההרשמה וההשתתפות בחוגי ספורט מסויימים מחייבת אישור רפואי של רופא והצהרת המשתתף (הורים לגבי קטינים).
4. כל משתתף זכאי לשיעור ניסיון בחוג שנתי. במידה והמשתתף ממשיך בחוג, שכר הלימוד לחוג יכלול את שיעור הניסיון.
5. התשלום לחוגים יעשה מראש לכל תקופת החוג/קורס.
6. דמי רישום: 30 ₪ לכל חוג.
7. הנרשמים עד 15 בחודש קלנדרי ישלמו עבור חודש מלא. לאחר ה-15 בחודש התשלום הינו עבור חצי חודש.
8. תשלום באמצעות הוראת קבע בכרטיס אשראי יתבצע באתר האינטרנט.
9. תשלום באמצעות חיוב מיידי באשראי, צ'קים, ה.קבע בנקאית או מזומן יתבצע במוקד רישום ושירות לקוחות בלבד.
10. יובהר כי חברת כיוונים רשאית למסור מידע אודות פרטי הרישום או כל מידע אחר הנוגע להתקשרות עמה **למשלם** ולו בלבד. בקשת מידע כנ"ל על ידי גורם אחר מחייבת אישורו בכתב של המשלם.

**ביטול השתתפות:**

1. מסירת הודעה על פרישה מחוג הינה באחריותו הבלעדית של החניך או של הוריו (במקרה של קטין). אין במתן הודעה למאמן/מדריך משום הודעה על סיום התקשרות עם חברת כיוונים. בהיעדר הודעה מסודרת על ביטול/פרישה מחוג במועד וחתימה על טפסי ביטול במוקד החוגים או במוקד רישום ושירות לקוחות, לא יבוצע החזר תשלומים ללקוח.
2. החזר כספים בגין הפסקת הפעילות בחוג מותנה במסירת הודעה מראש ויעשה על פי הפירוט הבא:
	1. לאחר שני שיעורים (כולל ניסיון) – ללא חיוב.
	2. משתתף הפורש עד ה 15 בחודש קלנדרי יחויב בעבור חצי חודש. משתתף הפורש לאחר ה 15 לחודש יחויב בעבור חודש מלא.
	3. משתתף הפורש 60 יום או יותר, לאחר מועד הרישום, יחויב בדמי ביטול בסכום השווה לשכר לימוד של חודש נוסף (מחיר מלא לפני הנחות).
	4. פרישה מחוג עקב סיבות רפואיות (נתמך באישור רפואי המונע השתתפות בחוג), תזכה את המשתתף בזיכוי להשתתפות בחוג לאחר ההחלמה או אפשרות להשתתף בחוג אחר, באופן מיידי.
3. החזר כספים בגין ביטול/זיכוי יתבצע תוך 45 ימי עסקים. דמי רישום וביטוח, לא יוחזרו בכל מקרה.
4. במקרה של שינוי אמצעי תשלום לבקשת הלקוח, המצריך משיכת המחאות של הלקוח, יחויב הלקוח בדמי חיוב בעלות שוות ערך לגובה החיוב של חברת כיוונים ע"י הבנק.
5. להנהלת כיוונים שמורה הזכות לבטל השתתפות של משתתף מסיבות של הפרת משמעת, הפרעה או דרישה מנומקת של המדריך.

**ביטוח:**

1. כל המשתתפים הרשומים בפעילויות של חברת כיוונים, מבוטחים בביטוח תאונות אישיות וביטוח צד שלישי. דמי הביטוח 70 ₪.
2. ביטוח תאונות אישיות לספורטאים הינו בהתאם לקריטריונים שנקבעים מעת לעת ע"י משרד התרבות והספורט, במסגרת חוק הספורט. דמי הביטוח 90 ₪.

**נוהל הנחות:**

1. הנחות יינתנו לכל בית אב, כמפורט:
	* + חוג שני - 10% הנחה, על המחיר הנמוך מבין השניים.
		+ חוג שלישי או יותר - מחיר מלא על החוג הראשון, 10% הנחה על החוג השני ו-15% הנחה על החוג השלישי ואילך.
2. כל נרשם רשאי להגיש בקשה להנחה בחוגים, שאינה על פי המפורט בסעיף 29, עד חודש מיום הרישום לחוג.
3. הבקשה תיבחן בוועדת הנחות בהתאם לסיבות הבקשה, והמסמכים המצורפים אליה. יובהר, כי בקשה שתגיע ללא כל המסמכים הנדרשים, לא תידון בועדה.
4. ההשתתפות בחוג, טרם התקבלה החלטת הועדה בדבר הנחה, מותנית בתשלום מלא עבור החודש הראשון (במידה ותאושר הנחה, היא תחול גם על התשלום הראשון).
5. ההנחה תחול על שכר הלימוד לחודש בו הוגשה הבקשה ובלבד, שהוגשה עד ל-20 בחודש. בקשה שהוגשה לאחר 20 בחודש, אישור ההנחה יהא תקף לחודש העוקב. כך לדוגמא: בקשה שהוגשה ב-19 באוקטובר ואושרה, חישוב ההנחה יחול מחודש אוקטובר ואילך. ואילו בקשה שהוגשה ב-21 באוקטובר ואושרה, ההנחה תחול החל מחודש נובמבר ואילך.

**תיעוד ופרסום:**

1. כיוונים רשאית לצלם את הפעילויות ולעשות שימוש בצילומים, על פי שיקול דעתה.
2. לכיוונים שמורה הזכות להעביר ללקוחותיה דברי פרסום ועדכונים באמצעי התקשורת השונים, כולל מסרונים, דוא"ל, וואטסאפ ועוד.

**חשוב!**

חברת כיוונים, הנהלת המרכז הקהילתי ו/או מדריך החוג אינם אחראים על אובדן חפצים ו/או דברי ערך, שהובאו למוקד הקהילתי.

**רישום לחוגים:**

מוקד רישום ושירות לקוחות: טלפון: 08-6290069 | פקס: 08-6290064 | דוא"ל: tel@kivunim7.co.il | רישום מקוון באתר האינטרנט: [www.kivunim7.co.il](http://www.kivunim7.co.il)

**פניות הציבור:**

אחראית על פניות הציבור, גב' רותי בובליל, עומדת לרשותכם בכל שאלה, הבהרה או תלונה הנוגעות לפעילות החברה. ניתן לפנות בכתב באמצעות הפקס. 08-6290003, או באמצעות הדוא"ל: rutib@kivunim7.co.il. יש לציין בפניה שם, כתובת וטלפון למענה או לבירורים. יובהר, כי המענה יינתן בכתב בלבד.

**שינויים ועדכונים:**

חברת כיוונים שומרת לעצמה את הזכות להכניס שינויים בשעות החוגים, לחלק את החוג לקבוצות על פי גיל ורמה או לא לפתוח חוג בשל מיעוט נרשמים.

בברכת שנת פעילות פוריה ומהנה,

אלון יעקב

מנהל מחלקת קהילה